fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi it en tt hu fi fi nb fi fi fi en fi fi fi fi fi fi fi fi fi fi fi fi fi en fi en fi fi fi fi fi
VTT:n toimitusjohtaja Antti Vasara eurooppalaisten tutkimusorganisaatioiden järjestön EARTOn puheenjohtajaksi | VTTVTT:n toimitusjohtaja Antti Vasara eurooppalaisten tutkimusorganisaatioiden järjestön EARTOn puheenjohtajaksi
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT:n toimitusjohtaja Antti Vasara eurooppalaisten tutkimusorganisaatioiden järjestön EARTOn puheenjohtajaksi
VTT:n toimitusjohtaja Antti Vasara eurooppalaisten tutkimusorganisaatioiden järjestön EARTOn puheenjohtajaksi
Eurooppalaisten tutkimusorganisaatioiden yhteistyöjärjestö EARTO on vuosikokouksessaan valinnut VTT:n toimitusjohtajan, tekniikan tohtori Antti Vasaran puheenjohtajakseen. Puheenjohtajuuskausi on kolmevuotinen. EARTOn vuosikonferenssi kokoontuu VTT:n organisoimana Espoossa Dipolissa 19.–20.3.2019.
"Kiitän eurooppalaisia kollegoita luottamuksesta", Antti Vasara kommentoi nimitystään. "EARTO tekee merkittävää työtä, sillä tiede ja tutkimus tarvitsevat yhä lisää näkyvyyttä ja jalansijaa päätöksenteossa myös kansainvälisesti. Nyt onkin erinomainen hetki panostaa tutkimukseen, tuotekehitykseen ja innovaatioihin ja ratkaista siten globaalit haasteet kestävästi – maailmalla on kaikki edellytykset onnistua tässä."
EARTOn tavoite on edistää tutkimus- ja teknologiaorganisaatioiden näkemyksiä Euroopan unionissa ja sen päätöksenteossa.
"Eurooppa tarvitsee kilpailukykynsä edistämiseksi laajaa yhteistyötä. EARTOn jäsenorganisaatioilla on tässä keskeinen rooli, sillä ne ovat riippumattomia tutkimuslaitoksia", Vasara toteaa. "Lisäksi EARTO on rakentanut hyvän keskusteluyhteyden EU:n päättäjiin, mikä on välttämätöntä, kun halutaan vaikuttaa EU:ssa", hän jatkaa.
EARTO vaikuttaa unionin politiikkaan työryhmiensä kautta, joissa monet VTT:läisetkin ovat aktiivisesti mukana. "VTT on merkittävä eurooppalainen toimija, ja tehtävämme on auttaa suomalaisia yrityksiä ja muita kumppaneitamme pääsemään kansainvälisille markkinoille", sanoo Antti Vasara. "Vuosina 2014–2018 kotiutimme yhteensä 134 miljoonaa euroa EU:n Horisontti 2020 -puiteohjelmasta, joka on maailman suurin tutkimusrahoitusohjelma." VTT:n osuus vastaa noin 17 %:a kaikesta Suomeen saadusta H2020-rahoituksesta.
EARTO (European Association of Research & Technology Organisations) on Euroopan tutkimus- ja teknologiaorganisaatioiden vuonna 1999 perustettu, voittoa tavoittelematon edunvalvontajärjestö. EARTOon kuuluu yli 350 tutkimus- ja teknologiaorganisaatiota yli 20 eri maasta, ja niiden palveluksessa on yhteensä noin 150 000 henkilöä. Yli 100 000 julkisen ja yksityisen sektorin asiakasta hyödyntää vuosittain näiden organisaatioiden miljardien eurojen arvoisia laitteistoja, tutkimusympäristöjä ja palveluja.
Aiheeseen liittyvät uutiset ja tarinat
Uusi ympäristöystävällinen teknologia hiilidioksidin talteenottoon
VTT:n uusi tutkimusprofessori: Vihreä siirtymä ei ole mahdollista ilman kaivosjätteiden ja metallien parempaa hyödyntämistä
Keikahduspiste-podcast: Onko jätteetön ja päästötön maailma totta vai tarua 80 vuoden päästä?
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022